 18 ለካቲት 2019 ምንጪ ስእሊ, Anadolu Agency ሕብረት ኣፍሪቃ ብ 10-11 ለካቲት 2019 ኣብ ኣዲስ ኣበባ ስደተኛታትን ተመለስትን ኣብ 2019 ብዝብል ቴማ መበል 32 ስሩዕ ኣኼብኡ ኣብ ኣዲስ ኣበባ ካብ ዘካይድ ቀኒዩ ኣሎ ኣብቲ ኣኼባ ሓምሳን ሓሙሽተን ሃገራት ኣፍሪቃ ገሊአን ብመራሕተን ገሊአን ከኣ ብወኪላት ተሳቲፈን ዋና ጸሓፊ ዉድብ ሕቡራት ሃገራት ኣንተንዮ ጉተረዝ ኣብቲ ጉባኤ ተረኺቡ ኣብ ዘስመዖ መደረ ሃገራት ምዕራብ ኣብ ኣተሓሕዛ ስደተኛታት ካብ ኣፍሪቃ ክመሃራ ኣለወን ኢሉ ንዝሓለፈ ዓመት ብኣቦ መንበርነት ዘገልገለ ፕረዚደንት ሩዋንዳ ካጋመ ኣብ ዘስመዖ ናይ መኽፈቲ መደረ ንጊኒ ቢሳው ቦትስዋናን ዚምባብወን ኣብ ስምምዕ ነጻ ንግዲ ኣፍሪቃ AfCFTA ምፍራመን ክንእደን እንከሎ እተን ገና ዘይፈረማ ድማ ክፍርማ ኣተባቢዑ ዋና ጸሓፊ ውድብ ጥዕና ዓለም ዶክተር ቴድሮስ ኣድሓኖም ቢል ገይትስ መሻርኽቲ ኣቦ መንበር ቢልን መሊንዳን ገይትስ ፋውንደሺን ከምኡ ውን ጂያኒ ኢንፋንቲኖ ፕረዚደንት ፊፋ ዕዱማት ናይቲ ጉባኤ ነይሮም ዋና ጸሓፊ ማሕበር ሃገራት ዓረብን ፕረሲደንት ፍልስጥኤም እውን መደረ ኣስሚዖም ኣብ መኽፈቲ ስነ-ስርዓት ፕረሲደንት ግብጺ ኣል ሲሲ መዝነት ኣቦ መንበርነት እቲ ሕብረት ካብ ፕረዚደንት ሩዋንዳ ተቐቢሉ በዚ መሰረት ግብጺ ንዝመጽእ ዓመት ነቲ ሕብረት ብኣቦ መንበርነት ክትመርሖ ኢያ ኣብዚ ዋዕላ እቲ ሕብረት ኣብዞም ዝስዕቡ ዛዕባታት ብምዝታይ ነዚ ዝስዕብ ዉሳኔታት አሕሊፉ ብምኒስተራት ንግዲ እቲ ሕብረት ኣብ ምልዓል ታሪፍ ንግዲ ንዝቐረበ ለበዋ ተቐቢሉ ኣብ ትካላዊ ኣሰራርሓ እቲ ሕብረት ጽገና ንምግባር ንስርዓታትን ሕጋጋትን ንክኽልስ ንፈጻሚ ቤት ምኽሪ ሓላፍነት ሂብዎ ውሳኔታት ኣብ ጉዳይ ሰላምን ጸጥታን ኣብ ትሕቲ ጽላል ው.ሕ. 